ટ્રમ્પ આંતરરાષ્ટ્રીય મામલે ઓછામાં ઓછો હસ્તક્ષેપ કરશે એવું માની શકાય. પારકી પંચાત વ્હોરવાની અને પેટ ચોળીને શૂળ ઊભી કરવાની બુશ-ઓબામા નીતિ તેમને પસંદ નથી. અમેરિકા મધ્ય-પૂર્વ એશિયા કે અફઘાનિસ્તાન-પાકિસ્તાનમાંથી સાવ હાથ ખેંચી લેશે તો અહીં આતંકવાદનો પ્રભાવ વધવાની આશંકા જન્મે છે. જોકે ટ્રમ્પે એમ પણ કહ્યું છે કે પાકિસ્તાન પાસે પરમાણુ બોમ્બ છે એટલે અમેરિકી સેનાનું અફઘાનિસ્તાનમાં રોકાણ જરૂરી છે.